|  |
| --- |
| **Všetkým záujemcom**  |

|  |  |  |  |
| --- | --- | --- | --- |
| Váš list číslo / zo dňa: | Naše číslo:NCZI-00263-2020-1120-004 | Vybavuje / linka:Ing. Janka Kavčiakovájanka.kavciakova@nczisk.skktel.: 02/57 269 741 | Bratislava5.3.2020 |

**Vec: Žiadosť o nápravu proti podmienkam uvedeným v iných dokumentoch potrebných na vypracovanie ponuky poskytnutých verejným obstarávateľom - stanovisko**

Verejný obstarávateľ obdržal prostredníctvom elektronického komunikačného systému josephine dňa 28.2.2020 žiadosť o nápravu proti reverznej verejnej súťaži na predmet zákazky „Dodávka komunikačného modulu elab gateway v podmienkach rezortu zdravotníctva“, vyhlásenej v Úradnom vestníku Európskej únie zo dňa 24.01.2020 pod č. 2020/S 017-037031 a vo Vestníku verejného obstarávania č. 18/2020 dňa 27.01.2020 pod zn. 4150 - MSS (ďalej len „verejná súťaž“).

Žiadosť o nápravu bola uplatnená proti podmienkam uvedených v súťažných podkladoch potrebných na vypracovanie ponuky poskytnutých verejným obstarávateľom, podľa § 164 ods. 1 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).

Odôvodnenie verejného obstarávateľa voči žiadosti o nápravu:

Verejný obstarávateľ posúdil náležitosti predloženej žiadosti o nápravu podľa § 164 ods. 2 ZVO, pričom konštatuje, že žiadosť o nápravu bola predložená v súlade s ustanoveniami § 164 zákona.

Žiadosť o nápravu smerovala proti podmienkam uvedeným v iných dokumentoch potrebných na vypracovanie ponuky poskytnutých verejným obstarávateľom smeruje konkrétne proti podmienkam účasti uvedeným v *časti A.3. Podmienky účasti, bod 3. Technická spôsobilosť alebo odborná spôsobilosť* súťažných podkladov tejto verejnej súťaže, ktoré sa týkajú:

**Žiadosť o nápravu smeruje najmä voči nasledujúcim skutočnostiam:**

Žiadosť o nápravu smeruje najmä voči nasledujúcim skutočnostiam:

**1.** V *časti A.3. Podmienky účasti, bod 3. Technická spôsobilosť alebo odborná spôsobilosť, podbod 3.1* pôvodného znenia súťažných podkladov tejto verejnej súťaže verejný obstarávateľ určil podmienku účasti podľa § 34 ods. 1 písm. a) zákona o verejnom obstarávaní, a to na predloženie zoznamu poskytnutých služieb/referencií za predchádzajúcich päť rokov od vyhlásenia verejného obstarávania s uvedením cien, lehôt dodania a odberateľov, pričom určil minimálnu požadovanú úroveň štandardov nasledovne, cit.:

*„Splnenie určenej podmienky účasti podľa § 34 ods. 1 písm. a) zákona uchádzač preukáže predložením zoznamu referencií - zoznamu poskytnutých služieb rovnakého alebo obdobného charakteru ako je predmet zákazky (obdobným predmetom zákazky sa rozumie vytvorenie informačného systému/modulu, t.j. analýza, návrh riešenia, návrh architektúry, vývoj a testovanie, nasadenie informačného systému do rutinnej prevádzky alebo rozšírenie informačného systému/modulu) za predchádzajúcich päť rokov od vyhlásenia verejného obstarávania s uvedením cien, lehôt dodania a odberateľov, v kumulatívnej hodnote min. 4 000 000,- EUR bez DPH. Táto podmienka účasti môže byť preukázaná jedným alebo viacerými plneniami/zmluvami alebo ich kombináciou, pričom uchádzač týmto zoznamom preukáže splnenie nasledujúcich podmienok účasti:*

*...*

*c) Minimálne jedna referencia, ktorej predmetom sú/boli služby vytvorenia informačného systému/modulu, pričom dodané služby zabezpečujú komunikáciu na báze IHE profilov v roliach „Document Repository“ podľa profilu XDS.b“ a vytvorený informačný systém spĺňa minimálne tieto parametre:*

*- pokrýva minimálne 2 milióny pacientov alebo klientov**pri spracovaní minimálne 30 miliónov dokumentov/ročne s minimálne 150 miliónmi transakcií s dokumentmi/ročne.“*

Záujemca má zato, že zo strany verejného obstarávateľa nie je oprávnené vyžadovať predloženie dokladu technickej spôsobilosti na základe predloženého referenčného plnenia podľa bodu 3.1 časť c). Nakoľko predmet obstarávania je komplementárnou súčasťou celkového riešenia eso1 (eZdravie) je neprimerané a nehospodárne vyžadovať riešenie implementované na báze IHE profilov nakoľko projekte esol, ktorý bol implementovaný prostredníctvom štrukturálnych fondov EÚ z Operačného programu Informatizácia spoločnosti, (ďalej OPIS) je implementovaný na báze všeobecne uznávanej normy/štandardu ISO 13 606/CEN EN 13 606. V nadväznosti na vyššie uvedené považujeme z hľadiska udržateľnosti projektu za maximálne neefektívne a nevhodné zo strany verejného obstarávateľa vyžadovať zmenu súčasných štandardov komunikácie a výmeny údajov do iných komunikačných profilov, pri obstarávaní zákazky, ktorá je de facto rozšírením/doplnením projektu eso 1.

Projekt esol bol implementovaný v súlade so európskou normou CEN EN 13606 (V  zmysle  dohovoru z roku 1991 medzi ISO a CEN z Viedne, sú ISO normy akceptované a premietané do CEN noriem), resp. jej tuzemským prijatým derivátom STN EN 13606. Daná ISO/CEN norma je citovaná aj na webových stránkach verejného obstarávateľa ako verejným obstarávateľom akceptovaný a využívaný štandard. Na webovej doméne verejného obstarávateľa ([http://www.nczisk.sk/Standardv-v-zdravotnictve/Medzinarodnv-trend/Strankv/Standardy-pouzivane-v-Europe-a- vo-svete.aspx](http://www.nczisk.sk/Standardv-v-zdravotnictve/Medzinarodnv-trend/Strankv/Standardy-pouzivane-v-Europe-a-%20vo-svete.aspx)) je organizácia ISO dokonca označená za jednu z dvoch najväčších štandardizačných organizácií (druhou je CEN).

Vyžadovaný referenčný projekt (poskytnutá služba) by mal teda odzrkadľovať predmetnú ISO normu. ISO/EN 13 606, ktorá je v rámci európskeho štandardizačného rámca najkomplexnejšou štandardizačnou úpravou pre oblasť výmeny dát pre oblasť EHR (Electronic Health Records). Je nevyhnutné z hľadiska udržateľnosti projektu esol financovaného z prostriedkov OPIS reflektovať túto skutočnosť nie len v opise predmetu zákazky ale aj vo vyžadovaných dokladoch preukazovania technickej a odbornej spôsobilosti. Vyžadované profily IHE nie sú štandardom (aj keď navádzajú na využívanie istých druhov štandardov) a nie sú v plnej miere implementovateľné v súlade s normou ISO 13606.

Z vyššie uvedeného jasne vyplýva, že nie je oprávnené vyžadovať vyššie uvedené profily IHE a tým aj štandard pre komunikáciu s PZS, nakoľko by to vyžadovalo od komponentov PZS a národného systému zmenu štandardu využívaného v súčasnosti. V zadaní nie sú presne špecifikované externé systémy EÚ, ktoré by mali pristupovať podľa profilov IHE v budúcnosti a nie je teda jasný presný štandarda ani účel, ktorý bude využití pri komunikácii s nimi.

Z tohto vyplýva, že nie je oprávnené vyžadovať vyššie uvedené štandardy IHE pre predloženie potvrdenia o technickej spôsobilosti s uvedenými štandardami.

Z doposiaľ uvedených skutočností je teda zrejmé, že vyššie špecifikovaná podmienka účasti je stanovená v rozpore s § 38 ods. 5 ZoVO, **keď jednak nie je ani primeraná a ani nesúvisí s predmetom zákazky, nakoľko preukázanie splnenia stanovenej podmienky účasti nemá relevantnú oporu v predmete zákazky.**

Zákonodarca stanovuje, že podmienky účasti týkajúce sa technickej alebo odbornej spôsobilosti vytvárajú predpoklad, že plnenie zmluvy bude vykonávané len takým zmluvným partnerom, ktorý zabezpečí jej bezproblémové plnenie a zároveň uvádza že verejný obstarávateľ je pri určovaní rozsahu požiadaviek na technickú a odbornú spôsobilosť záujemcu povinný postupovať tak, aby nedošlo k porušeniu základných princípov verejného obstarávania a zároveň musia byť tieto požiadavky primerané a súvisieť s predmetnom zákazky. **Podstatou primeranosti je pritom požiadavka vyžadovať to, čo je rozumné očakávať od uchádzača na to, aby splnil predmet zákazky**. Keďže podľa nášho názoru v tomto verejnom obstarávaní **je implementácia služieb podľa profilu IHE okrajová množina predmetu zákazky a základom sú služby podľa štandardu CEN 13606**, máme za to, že stanovením vyššie uvedenej podmienky verejný obstarávateľ v rozpore so zákonom obmedzil možnosť záujemcov (inak spôsobilých na dodanie požadovaného predmetu plnenia) zúčastniť sa predmetného verejného obstarávania.

Záujemca rovnako má za to, že kvantitatívne hodnoty definované v bode 3.1 písm. c) súťažných podkladov sú určené bez jasnej a logickej metodiky a minimálne hodnota počtu pacientov/klientov je nerelevantným údajom. Rozumieme, že verejný obstarávateľ sa danými číselnými parametrami snaží dosiahnuť, aby bol uchádzač schopný dodať robustný a stabilný systém schopný evidovať a spracovávať veľké objemy dokumentov, dát a transakcií, ale máme za to, že počet pacientov alebo klientov, ku ktorým sa daný údaj viaže nie je relevantným údajom. Je totiž nepodstatné, či sa 30 mil. dokumentov a 150 mil. transakcií viaže k 2 miliónom pacientov alebo klientov alebo je počet pacientov polovičný alebo napríklad desať násobne menší. Rozhodujúci je objem a počet transakcií a dokumentov. Stanovenie podmienky na počet pacientov alebo klientov preto považujeme za nadbytočné, nerelevantné a obmedzujúce súťaž - vzhľadom na skutočnosť, že podľa nám známych informácií a prehľadu, je obdobných referencií, spĺňajúcich kumulatívne všetky definované kritériá v stredoeurópskom priestore úplné minimum.

**Návrh žiadateľa na vybavenie žiadosti o nápravu**

Na základe vyššie uvedených skutočností žiadame, aby verejný obstarávateľ odstránil v danom verejnom obstarávaní protiprávny stav a vykonal nápravu tak, že:

1. Zmení požiadavku v súťažných podkladoch v časti označenej ako „eLab Sutazne podklady\_A3\_Podmienky\_ucasti" bod 3 Technická spôsobilosť alebo odborná spôsobilosť bod 3.1 časť c) nasledovne:

**c) Minimálne jedna referencia, ktorej predmetom sú/boli služby vytvorenia informačného systému/modulu, pričom dodané služby zabezpečujú komunikáciu v súlade so štandardami v zdravotníctve a to najmä ISO 13606, HL7, DICOM, alebo iné ekvivalentné medzinárodne akceptované štandardy v oblasti zdravotníctva a vytvorený informačný systém splna minimálne tieto parametre:**

- pokrýva **minimálne 1 milión** pacientov alebo klientov pri spracovaní minimálne 30 miliónov dokumentov/ročne s minimálne 150 miliónmi transakcií s dokumentmi/ročne.

V časti 1. žiadosti o nápravu verejný obstarávateľ čiastočne vyhovuje žiadateľovi a upravuje predmetnú podmienku účasti nasledovne:

A) Verejný obstarávateľ upravuje text súťažných podkladov v časti A3 podmienky účasti podľa § 34 ods. 1 písm. a) zákona o verejnom obstarávaní, konkrétne čiastkovú podmienku účasti uvedenú v bode 3.1, písm. c) nasledovne:

*„Minimálne jedna referencia, ktorej predmetom sú/boli služby vytvorenia informačného systému/modulu, pričom dodané služby zabezpečujú komunikáciu na báze IHE profilov v roliach „Document Repository“ podľa profilu XDS.b“ alebo ekvivalentu štandardu a vytvorený informačný systém spĺňa minimálne tieto parametre:*

*- pokrýva minimálne 2 milióny**pacientov alebo klientov**pri spracovaní minimálne 30 miliónov dokumentov/ročne s minimálne 150 miliónmi transakcií s dokumentmi/ročne.“*

*Pod pojmom ekvivalent štandardu sa rozumie medzinárodne akceptovaný štandard v oblasti zdravotníctva.*

B) zamieta požiadavku žiadateľa o nápravu v časti požiadavky

- pokrýva **minimálne 1 milión** pacientov alebo klientov pri spracovaní minimálne 30 miliónov dokumentov/ročne s minimálne 150 miliónmi transakcií s dokumentmi/ročne.

Verejný obstarávateľ sa danými číselnými parametrami snaží dosiahnuť, aby bol uchádzač schopný dodať robustný a stabilný systém schopný evidovať a spracovávať veľké objemy dokumentov, dát a transakcií na požadovanom počte pacientov alebo klientov. Počet 2 milióny pacientov alebo klientov definoval primerane k počtu obyvateľov/pacientov alebo klientov v Slovenskej republike.

Verejný obstarávateľ určil len tie podmienky účasti smerujúce k preskúmaniu technickej alebo odbornej spôsobilosti uchádzačov podľa § 34 zákona o verejnom obstarávaní, pričom pri stanovení úrovne náročnosti týchto podmienok účasti postupuje v zmysle § 38 ods. 5 zákona o verejnom obstarávaní, t.j. **musí podmienky účasti sú určené primerane a súvisia s predmetom zákazky**, a tiež **sú dodržané všetky princípy verejného obstarávania** upravené v § 10 ods. 2 zákona o verejnom obstarávaní.

Vzhľadom na obsah namietaných skutočností, ktoré by mohli mať vplyv na vypracovanie ponuky, **primerane predlžujeme lehotu na predkladanie ponúk** a to **do 30.3.2020 do 10,00 hod.** , aby bola zabezpečená čestná hospodárska súťaž medzi kvalifikovanými uchádzačmi.

Podľa § 165 ods.3 písm. a) zákona verejný obstarávateľ doručí do siedmich dní od doručenia úplnej žiadosti o nápravu doručenej v lehote podľa § 164 ods. 5 alebo ods. 6 žiadateľovi a všetkým známym záujemcom písomné oznámenie vybavení žiadosti o nápravu s odôvodnením.

S pozdravom Ing. Peter Blaškovitš

 generálny riaditeľ